CELEX: C2006/022/02
Language: et
Date: 2006-01-28 00:00:00
Title: Euroopa Kohtu (esimene koda)  27. oktoobri 2005.  aasta otsus kohtuasjas C-41/04 (Hoge Raad der Nederlanden'i eelotsusetaotlus): Levob Verzekeringen BV, OV Bank NV  versus  Staatssecretaris van Financiën (Kuues käibemaksudirektiiv — Artiklid 2, 5, 6 ja 9 — Andmekandjale salvestatud tarkvara üleandmine — Hilisem kohandamine omandaja erivajadustele — Üks maksustatav tehing — Teenuste osutamine — Teenuste osutamise koht)

28.1.2006   
            
            
               ET
            
            
               Euroopa Liidu Teataja
            
            
               C 22/1
            
         
      EUROOPA KOHTU
   
   (esimene koda)
   27. oktoobri 2005.
   aasta otsus kohtuasjas C-41/04 (Hoge Raad der Nederlanden'i eelotsusetaotlus): Levob Verzekeringen BV, OV Bank NV versus Staatssecretaris van Financiën (1)
   
   (Kuues käibemaksudirektiiv - Artiklid 2, 5, 6 ja 9 - Andmekandjale salvestatud tarkvara üleandmine - Hilisem kohandamine omandaja erivajadustele - Üks maksustatav tehing - Teenuste osutamine - Teenuste osutamise koht)
   (2006/C 22/02)
   Kohtumenetluse keel: hollandi
   Kohtuasjas C-41/04, mille esemeks on EÜ artikli 234 alusel Hoge Raad der Nederlanden'i (Madalmaad) 30. jaanuari 2004. aasta otsusega esitatud eelotsusetaotlus, mis saabus Euroopa Kohtusse 2. veebruaril 2004, menetluses Levob Verzekeringen BV, OV Bank NV v. Staatssecretaris van Financiën, tegi Euroopa Kohus (esimene koda), koosseisus: koja esimees P. Jann, kohtunikud K. Schiemann (ettekandja), N. Colneric, J. N. Cunha Rodrigues ja E. Levits; kohtujurist J. Kokott, kohtusekretär ametnik K. Sztranc, 27. oktoobril 2005 otsuse, mille resolutiivosa on järgmine:
   
               1.
            
            
               17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 2 lõiget 1 tuleb tõlgendada nii, et kui kaks või mitu maksumaksja poolt keskmiseks tarbijaks peetavale tarbijale pakutud tehinguga hõlmatud aspekti või tegevust on nii tihedalt seotud, et nad moodustavad objektiivselt majanduslikus plaanis ühe terviku, mille osadeks lahutamine oleks kunstlik, kujutavad käibemaksu kohaldamise mõttes need aspektid või tegevused koos endast ühte tehingut.
            
         
               2.
            
            
               See on nii tehingu puhul, millega maksumaksja tarnib tarbijale andmekandjale salvestatud eelnevalt arendatud ja turustatud tarkvara, nagu ka selle tarkvara hilisemal kohandamisel selle omandaja erivajadustele, isegi selle eest eraldi hindade maksmisel.
            
         
               3.
            
            
               Kuuenda direktiivi 77/388 artikli 6 lõiget 1 tuleb tõlgendada nii, et sellist käesoleva resolutiivosa punktis 2 nimetatud ühte tehingut tuleb kvalifitseerida “teenuste osutamisena”, kui tuleb välja, et asjaomane kohandamine ei ole vähetähtis ega kõrvaline, vaid see omab vastupidi valdavat iseloomu; nii see on eriti siis, kui pidades silmas selliseid aspekte nagu kohandamise ulatus, kestus ja hind, on sellel kohandamisel otsustav tähtsus, et omandaja saaks kohandatud tarkvara kasutada.
            
         
               4.
            
            
               Kuuenda direktiivi 77/388 artikli 9 lõike 2 punkti 3 kolmandat taanet tuleb tõlgendada nii, et see kohaldub sellise käesoleva resolutiivosa punktis 3 nimetatud ühe teenuse osutamise puhul maksukohustuslasele, kes asub ühenduses, kuid mitte tarnijaga samas liikmesriigis.
            
         
      (1)  ELT C 94, 17.4.2004.